OpenLLM-France/wikimedia huggingface dataset:
# Idilioa (Gérôme)

Idilioa, Dafne eta Kloe, baita ere Xalotasuna (frantsesez: 'L'Idylle' baita ere frantsesez: 'L'Innocence') Jean-Léon Gérôme margolari frantsesak 1852an egin zuen olioa mihise gainekoa da. Gaur egun Massey museoan, Tarbesen, ikus daiteke. Gérômeren neogreziar estiloko bigarren adierazpena da. Margolari frantsesaren ezagunetariko bat da. Bost urte lehenago egina zuen Gazte greziarrak oilar borroka bat ikusten lan honekin zuzenean lotzen dena.

## Gaia

Théophile Gautier idazleak margolanean jasotako irudia Dafne eta Kloerekin lotu zuen. Margolanak artistarentzat oso maiteak ziren gaiak irudikatzen ditu: biluziak, animaliak eta pintura historikoa. Gérômek bi nerabe biluzik aurkezten ditu iturri baten kontra jarrita, orein eme bat bizkarrez neskarengana itzultzen den bitartean. Iturriko horma-hobi batean, Kupido bat dago. Begetazio handiak (Alocasia macrorrhizos bereziki) iturria inguratzen du. Iturria eta begetazioa Gérômek beste lan batean berreskuratuko du: Retour de la chasse. Circassien à l’abreuvoir. Mutilak sexua lore-sorta batekin ezkutatzen du; neska, aldiz, erabat biluzik ikusten dugu.

## Historia

Taula 1853ko Saloian aurkeztu zen, baina jendeak ez zuen ongi hartu. Hamazazpi urte behar izan zituen Achille Fouldi ia 5.000 liberatan saltzeko. Honek berehala eman zion Tarbesko museoari. Taula ere 1900. urteko Erakusketa Unibertsalean aurkeztu zen.

## Ezaugarriak

Mihiseak 212 zentimetroko altuera eta 156 zentimetroko zabalera ditu. Egilearen sinadura eskuinean dago, horman, iturriaren mailan, letra gorriz.

## Erreferentziak

* ↑ https://musees-occitanie.fr/oeuvre/daphnis-et-chloe/
* ↑ https://artifexinopere.com/blog/interpr/peintres/gerome/idylles/2-lattirance-des-biches/

## Kanpo estekak

* Datuak: Q19861910
* Multimedia: Daphnis and Chloe by Jean-Léon Gérôme (872.1.1) / Q19861910
# Idiazabalgo udaletxea

Idiazabalgo udaletxea Gipuzkoako Idiazabal udalerrian dagoen Udalaren egoitza da. Eskola izateko sortuta eraikinean dago kokatua.

## Kanpo estekak

* Idiazabalgo Udalaren webgunea (Gaztelaniaz)
* Datuak: Q25474229
* Multimedia: Town hall of Idiazabal / Q25474229
# Idiazábal (Argentina)

    Artikulu hau Argentinako Idiazabal herriari buruzkoa da; beste esanahietarako, ikus «Idiazabal (argipena)».
Idiazábal Argentinako udalerri bat da, Córdoba probintzian dagoena, Unióneko Departamentuan. Ameriketara emigratu zuen Gipuzkoako idiazabaldar batek, Demetrio Jauregialtzo Albisu, gobernuari bere lursailak eskaini zizkion trenbidea bertatik pasatzeko. Bi baldintza jarri zituen: geltoki inguruan herri bat sortzea eta herriaren izena Idiazabal izatea.

## Geografia

Idiazabal Argentinako Córdoba probintzian kokatua dago, probintzia hiriburutik 232 kilometrora, haren hegoekialdean. Idiazabalgo klima epela da eta urteko prezipitazioak 700 mmtakoak dira.

## Historia

Gipuzkoako Idiazabalen sortua zen Demetrio Jauregialtzo Albisuk ameriketara joan eta bertan dirutza egin zuen, zerealen salmentan. Lursail handiak erosi eta gobernua trenbideak eraikitzen hasi zenean bere lursailak eskaini zizkion trenbidea bertatik pasatzeko. Bi baldintza jarri zituen: geltoki inguruan herri bat sortzea eta herriaren izena Idiazabal izatea.
Trenbideak herriaren garapena ahalbidetu zuen baina 1978an pasatu zen bidaiarien azken trenarekin garapen horrek behera egin zuen.

## Demografia

2001eko datuen arabera 1.567 biztanle ditu Idiazabalek.

## Kultura

Herriko jaiak irailaren 12an ospatzen dira.

## Kanpo estekak

* Datuak: Q3755886
* Multimedia: Idiazábal, Córdoba / Q3755886
# Idiazabal (argipena)

Idiazabal hitzak honako esanahi hauek izan ditzake:

## Gastronomia

* Idiazabal gazta jatorri izendapena duen gazta mota deitzen zaio.

## Lekuak

* Argentina : Idiazabal (Argentina) argentinako Kordoban dagoen udalerria da.
* Euskadi : Idiazabal Goierriko eskualdean dagoen udalerria da.
# Idiazabal gazta

    Artikulu hau Idiazabal jatorri izena duen gaztari buruzkoa da; beste esanahietarako, ikus «Idiazabal (argipena)».
Idiazabal gazta Hego Euskal Herriko hainbat tokitan egiten den ardi-gazta da, mundu osoan ezagunenetarikoa, 1987tik jatorrizko izendapena duena.
Izena Idiazabal herriak (Gipuzkoa) eman badio ere, Idiazabaldik eta Goierritik kanpo ere ekoizten dute, hala nola Tolosaldean, Urola Erdian, Araban, Nafarroan eta Bizkaian.

## Ibilbidea

2014ko martxoaren 21an Seguran Idizabalgo gaztan oinarritako ibilbidearen aurkeztu eta martxan jarri zen, berau ekoizten diren Goierri, Urola Garaia eta Debagoienako lekuetatik igarotzen delarik.

## Ikus, gainera

* Gazta Zaharra

## Kanpo estekak

* Idiazabal gaztaren webgune ofiziala
* Idiazabal gazta nola egiten den eta «Idiazabal gazta» (eta ez «Idiazabalgo gazta») zergatik den
* Datuak: Q1235795
* Multimedia: Idiazabal / Q1235795
# Shuozhou

Shuozhou (txinera sinplifikatuz: 朔州; pinyineraz: Shuòzhōu), Shanxi probintzian kokatutako prefektura mailako hiria da. Guztira, 1.250.000 biztanle inguru dauzka 2004ko erroldaren arabera eta 5.737 kilometro koadroko azalera.

## Banaketa administratiboa

* Shuocheng Barrutia (朔城区)
* Pinglu Barrutia (平鲁区)
* Shanyin Konderria (山阴县)
* Ying Konderria (应县)
* Youyu Konderria (右玉县)
* Huairen Konderria (怀仁县)

## Ikus, gainera

* Shanxi probintziaren banaketa administratiboa

## Kanpo estekak

* (Txineraz) Shuozhou hiriko gobernuaren webgunea.
* Datuak: Q73020
* Multimedia: Shuozhou / Q73020
# Shura

Shura (arabieraz: شُورَىٰ‎, shūrā) arabierazko hitz bat da, "kontsultatu" esan nahi duena. Koranak eta Mahomak arazoei buruzko erabakiak hartzera musulmanak xaxatzen zituzten, hartu beharreko erabakiak kaltetutakoekin kontsultatuz.
Koranek hiru bider shura praktika goraipagarri bezala aipatzen du, eta sarri erabiltzen den hitza da meskita baten gaiak antolatzean edota boto sistema demokratikoa duten parlamentuetan.
Musulman sunita moderno batzuek gizarte musulmanentzat musulmanentzat egindako erabaki guztiak komunitate musulmanaren shura batek hartu behar dituela eta hori dela demokrazia ordezkatzaile bat ezartzeko oinarria uste dute. Hala ere, tradizionalki, emirrak/sultanak/kalifak bere bisirei (aholkulariak) kontsultatu egiten zien eta haien iritzia kontuan hartzen zuen erabaki bat hartzerakoan.
Xiitek, bestalde, Islamak agintariekiko mendekotasuna agintzen duena uste dute, baina horiek aukeratu egiten dituzte, baldin eta xariaren arabera gobernatzen badute. Ikuspegi tradizionalagoa da hori, islamiar historiako mende askotan inplementatutako praktiken bereizgarria.
Bi ikuspegi horien arteko aldea, dirudienez, semantikokoa da, substantiboa bakarrik; ikuspegi xiitak gobernariak gobernuaren alderdi guztietan ikuskatu behar direla onartzen du, erabakiak kontsulta bidez hartu ala ez.

## Erreferentziak

* ↑ Esposito, John L., Oxford Dictionary of Islam, OUP, (2003)

## Kanpo estekak

* Datuak: Q736998
# Shura Txerkasski

Shura Txerkasski (Odesa, 1911ko urriaren 7a - Londres, 1995eko abenduaren 27a) errusiar piano-jotzailea izan zen.
Pianoa jotzen amarekin ikasi zuen. Hamaika urte zituela eman zuen lehenengo kontzertua. 1923an Estatu Batuetara joan zen bizitzera bere familiarekin, eta Baltimoren hartu zuen bizilekua. Hamalau urte zituela New Yorkeko orkestra sinfonikoarekin egin zuen debuta. 1923an Estatu Batuetako lehendakariarentzat jo zuen Etxe Zurian. Ondoren, Filadelfiako Curtis Institute of Music eskolan sartu zen. 1938an lehenengo bira egin zuen atzerrira: Australia eta Zeelanda Berrian, Hegoafrikan (1929, 1931), Asian eta Europan (1935) eskaini zituen emanaldiak. Gerra ondoren Europara joan zen (1946) eta musika zentro nagusietan aritu zen, Salzburgoko jaialdian, besteak beste. 1963an beste bira bati ekin zion mundu osoan zehar, eta 1976an Errusiara itzuli zen zenbait kontzertu ematera. Bere teknikak, senak eta erromantizismoak errusiar eskolako ordezkari bihurtu zuten. Chopin eta Liszten inguruan osatu zuen batez ere bere errepertorioa. XX. mendeko pianista handientzat hartzen da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q713428
* Multimedia: Shura Cherkassy / Q713428
# Shuriken

Shurikenak ninjek erabiltzen zituzten aizto jaurtigarrien mota bat ziren.

## Sailkapena

Shurikenak forma eta punten arabera sailkatzen dira:
* Hira shuriken
* Shaken
* Bô shuriken
* Itaken shuriken
* Senban shuriken
* Happa shuriken
* Jûji shuriken

## Motak

Shuriken mota entzutetsuenak:
* Bô shuriken (棒手裏剣) dardoak.
* Hira shuriken
* Shakken

## Ikus, gainera

* Kunai

## Kanpo estekak

* Datuak: Q47098
* Multimedia: Shuriken / Q47098
# Shuocheng barrutia

Shuocheng barrutia (txinera tradizionalez: 朔城区) Txinako barruti bat da, Shuozhou barruan. Azken zentsuaren arabera 505.294 biztanle zituen 1779.69 azaleran banatuta.

## Kanpo estekak

* Datuak: Q1197150
* Multimedia: Shuocheng District / Q1197150
# Shuqualak (Mississippi)

Shuqualak Mississippiko herri bat da. Noxubee konderrian kokatua dago. 2010ean 501 biztanle zituen, 2,9 kilometro koadrotan banatuta.

## Ikus, gainera

* Noxubee konderria

## Kanpo estekak

* Datuak: Q1867736
* Multimedia: Shuqualak, Mississippi / Q1867736
# Shuri gaztelua

Shuri gaztelua (japonieraz: 首里城, Shuri-jō) Japoniako Okinawa prefeturako hiriburua den Nahan dagoen gaztelua da. Ryuku Erresumako jauregi nagusia izan zen. UNESCOk Gizateriaren Ondare izendaturiko Gusuku aztarnategiak eta Ryukyuko Erresumako antzeko eremuak multzoaren barnean dago.

## Historia

Ez da ezagutzen eraikitze data baina Sanzan Aroan (1322-1429) izan zela badakigu. Litekeena da Gusuku aroan eraiki ziren gazteluen garaiklidea izatea. Shō Hashik Ryukuko hiru erresumak batu zituenean bertan ezarri zuen bere egoitza eta Sho dinastiak agindu zuen harik eta 1609an japoniarren inbasioa iritsi arte.
Bigarren Mundu Gerraren aurretik altxor nazional izendatu zen baina Okinawako gudan erabat suntsitua izan zen. 1945eko maiatzaren 25ean USS Mississipi gerrauntziak hiru egunez bonbakatu zuen eta maiatzaren 27an suak erre zuen.
1958an Shureimon atea berreraiki zen eta 1992an gaztelu guztia. 2000 urtean UNESCOk Gizateriaren Ondare izendatu zuen.
2019ko urriaren 31n piztu zen suteak gazteluaren sei eraikin kiskali zituen, horien artean Seiden, Hokuden, Nanden eta Bandokoro izenekoak.

## Elementu aipagarriak
### Seiden

Eraikin nagusia da eta Ryukuar estiloan egina dago bertako kareharria eta egurrarekin. 2019ko urriaren 31n sute batek suntsitu zuen.

### Tamaudun

Shō dinastiaren mausoleoa da. 2.442m²-ko azalera dauka eta 18 errege daude bertan hilobiratuta, lehena Shō En (1476an) eta azkena Shō Tai (1920an). 1945ean Okinawako gudan mausoleoa oso kaltetua izan zen baina hilobiak ez.

### Shureimon atea eta Sonohyan-utaki

Shureimon atea Shō Shin erregeak eraiki zuen 1519an. Erregeak errezatzeko erabiltzen zuen Sonohyan-utaki eraikinerako sarrera da.

### Shikinaen lorategiak

1799an eraiki ziren, ez bakarrik erregeen aisialdirako, baita ere Txinatik zetozen bisitariak hartzeko. Lorategia bera japoniar lorategi tipikoa da baina etxea Ryukuar estilora eraikia da.

### Kankaimon atea

1477-1500 inguruan eraikitako atea da. 1945ean erre egin zen baina 1974an berreraiki zuten.

### "Nazioen arteko zubia" kanpaia

721 kilogramo dituen kanpai hau 1458an ezarri zen gazteluko eraikin nagusian. "Nazioen arteko zubia" izena du, bertan idatzita baitaude Japonia, Txina, Korea eta Asiako beste hainbat herrialderen izenak.

## Iruditegia

* Seiden.
* Shuri gaztelua.
* Tamaudun mausoleoa.
* Shureimon atea.
* Sonohyan-utaki.
* Shikinaen lorategiak.

## Ikus, gainera

* Gusuku aztarnategiak eta Ryukyuko Erresumako antzeko eremuak

## Kanpo estekak

* Datuak: Q907052
* Multimedia: Shuri Castle / Q907052
# Shunzo Ono

Shunzo Ono (japonieraz: 大野 俊三, Ono Shunzo, 1965eko martxoaren 29a -) Japoniako futbolari ohia da.
Hainbat futbol taldetan jokatu du, esaterako Kashima Antlers eta Kyoto Purple Sanga.

## Kanpo estekak

* (Japonieraz) J.League Data Site
* Datuak: Q248278
# Shurdington

Shurdington, Ingalaterrako mendebaldean dagoen udalerri bat da, Gloucestershire konderrian.
2011n 1.936 biztanle zituen.

## Gazta lasterketa

Urtero Cooper's Hill Cheese-Rolling and Wake gazta lasterketaren partaideak udalerri honetako izen berdineko tabernan bildu ohi dira.
* Datuak: Q7505362
* Multimedia: Shurdington / Q7505362
# Siphlophis

Siphlophis Dipsadidae familiako narrasti genero bat da. Erdialdeko Amerikatik Hego Amerikara hedatzen dira.

## Espezieak

* Siphlophis cervinus (Laurenti, 1768)
* Siphlophis compressus (Daudin, 1803)
* Siphlophis leucocephalus (Günther, 1863)
* Siphlophis longicaudatus (Andersson, 1901)
* Siphlophis pulcher (Raddi, 1820)
* Siphlophis worontzowi (Prado, 1940)

## Kanpo estekak

* Datuak: Q5066876
* Multimedia: Siphlophis / Q5066876
* Espezieak: Siphlophis
# Stefanos Stefanopoulos

Stefanos Stefanopoulos (Pyrgos, Elide, 1898ko uztailaren 3a – Atenas, 1982ko urriaren 4a) greziar politikaria izan zen. Greziako lehen ministroa izan zen 1965etik 1966ra.
Politikoki kontserbadore moderatu bat izan zen, Alexandros Papagosen gobernuan Kanpo Arazoetako minimo bezala zerbitzatu zuena.
1965eko uztailean izendatu zuten lehen ministro, 1965eko Apostasia garaian, Konstantino II.a Greziakoa erregeak hainbat lehen ministro izendatu zituenean, Georgios Papandreuk gobernatzea saihesteko. Stefanopoulosek kontserbadoreen eta Zentro-Batasuna alderdiko disidenteen babesa jaso zuen. Bere gobernua 1966ko abenduan erori zen, parlamentuan konfiantzazko moziorik ez jasotzea lortu ondoren.
Politikatik urrun egon zen Koronelen Diktaduran, 1967tik 1974ra. 1977an eskuineko alderdi bat sortu zuen, baina ez zuen hautatua izatea lortu.
* Datuak: Q548647
* Multimedia: Stefanos Stefanopoulos / Q548647
# Steffenberg

Steffenberg Alemaniako udalerria da. Hessen estatuan dago, [[Marburg-Biedenkopf (barrutia)|Marburg-Biedenkopf]] barrutian. 2014an 4.060 biztanle zituen 24,31 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q560956
* Multimedia: Steffenberg / Q560956
# Stefanweissita

Stefanweissita mineral bat da.

## Ezaugarriak

Stefanweissita elementu kimiko mineralaren formula kimikoa hau da: ${\ce {(Ca,REE)2Zr2(Nb,Ti)(Ti,Nb)2Fe^{2+}O14}}$. Sistema ortoerronbikoaren arabera sortzen ditu kristalak.

## Erreferentziak

* 1 2 (Ingelesez) «Stefanweissite: Mineral information, data and localities.» www.mindat.org (Noiz kontsultatua: 12-05-2019).
# Steffeln

Steffeln Alemaniako udalerria da. Renania-Palatinatua estatuan dago, [[Vulkaneifel (barrutia)|Vulkaneifel]] barrutian. 2014an 649 biztanle zituen 20,92 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q653390
* Multimedia: Steffeln / Q653390
# Steffen Peters

Steffen Peters (Wesel (Alemania), 1964ko irailaren 18a) hipikan aritzen den Alemania jaiotako kirolari estatubatuarra da.

## Olinpiar Jokoak

1996ko Udako Olinpiar Jokoetan, Atlanta 1996an (Atlanta), Zaldi-heziera taldeka proban, AEBko taldea osatzen zuten Michelle Gibson (Peronen gainean), Guenter Seidel, (Graf Georgeren gainean) eta Steffen Peters-ek (Udonen gainean) brontzezko domina lortu zuten Alemaniaren (urrezko domina) eta Herbehereen (zilarrezko domina) atzetik.
2016ko Udako Olinpiar Jokoetan, Rio 2016an (Rio de Janeiro), Zaldi-heziera taldeka proban, AEBko taldea osatzen zuten Allison Brock (Rosevelten gainean), Kasey Perry-Glass (Dubleten gainean) Steffen Peters (Legolas 92ren gainean) eta Laura Graves-ek (Verdadesen gainean) brontzezkoa lortu zuten berriro, Alemaniaren (urrezko domina) eta Erresuma Batuaren atzetik.
2020ko Udako Olinpiar Jokoetan, Tokio 2020an (Tokio), Zaldi-heziera taldeka proban, AEBko taldea osatzen zuten Adrienne Lyle (Salvinoren gainean), Steffen Peters (Suppenkasperren gainean) eta Sabine Schut-Kery-k (Sanceoren gainean) zilarrezko domina lortu zuten Alemaniako taldearen atzetik eta Erresuma Batukoaren aurretik.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 1996 | Atlanta AEB | 03 ! | Zaldi-heziera taldeka. Udonen gainean. |
| 2016 | Rio de Janeiro Brasil | 03 ! | 'Zaldi-heziera taldeka. Legolas 92ren gainean. |
| 2020 | Tokio Japonia | 02 ! | Zaldi-heziera taldeka. Suppenkasperen gainean. |

## Erreferentziak

* ↑ «Steffen Peters» olympedia.org (Ingelesez)
* ↑ «Steffen Peters» olympics.com (Gaztelaniaz)
* ↑ Zaldi-heziera taldeka. Emaitzak 1996 olympedia.org (Ingelesez)
* ↑ Zaldi-heziera taldeka. Emaitzak 2016 olympedia.org (Ingelesez)
* ↑ Zaldi-heziera taldeka. Emaitzak 2020 olympedia.org (Ingelesez)

## Kanpo estekak

* Datuak: Q2338733
* Multimedia: Steffen Peters / Q2338733
# Steffenshagen

Steffenshagen Alemaniako udalerri bat da, Mecklenburg-Aurrepomerania estatuan. Azken zentsuaren arabera 578 biztanle zituen, 9,41 kilometro koadroko azaleran..

## Kanpo estekak

* Datuak: Q690642
* Multimedia: Steffenshagen / Q690642
# Jose Ramon Beloki

Jose Ramon Beloki Guerra (Legazpi, 1947ko urtarrilaren 13a) gipuzkoar kazetari eta politikari jeltzalea da.
1970ean hasi zen lanean Donostiako Herri Irratian. 1977an Kilometroak jaialdiaren sortzaileetako bat izan zen. 1981ean Eusko Jaurlaritzan hasi zen lanean.
2004ko eta 2008ko hauteskunde orokorretan diputatu hautatu zuten. 2011n politika utzi zuen.
Iñaki Anasagasti eta Josu Erkorekarekin batera, Somos vascos liburua idatzi du.

## Erreferentziak

* ↑ «El diputado del PNV José Ramón Beloki deja la política tras escuchar al "indignado" que lleva "dentro"» El Correo 2011-9-18.
* Datuak: Q6455117
* Multimedia: José Ramón Beloki / Q6455117
# Jose Ramon Elortza

Jose Ramon Elortza Beitia (Ormaiztegi, Gipuzkoa, 1963) gipuzkoar bertsolaria da.

## Ibilbidea

1980. hamarkadan hasi zen bertsotan eta 1988an Osinalde saria irabazi zuen. 1989an eta 1993an Bertsolari Txapelketa Nagusian hartu zuen parte eta 1995ean Gipuzkoako Txapelketako finalean sartu zen. Zortzigarren egin zuen.

## Bertsolari txapelketak

* Bertsolari Txapelketa Nagusia:
** parte hartzeak (2): 1989, 1993
* Gipuzkoako Bertsolari Txapelketa:
** finalista (1): 1995
* Sariak:
** Osinalde saria (1): 1988

## Erreferentziak

* ↑ Elkartea, Xenpelar Dokumentazio Zentroa-Bertsozale. «Jose Ramon Elortza - Biografiak - BDB. Bertsolaritzaren datu-basea» bdb.bertsozale.eus (Noiz kontsultatua: 2023-01-31).
* ↑ adibide. (2022-09-14). «Osinalde, beti gazte 50 urtean» Goierriko Hitza (Noiz kontsultatua: 2023-01-31).
* ↑ Elkartea, Xenpelar Dokumentazio Zentroa-Bertsozale. «Gipuzkoako Bertsolari Txapelketa (6. 1995) - Aldizkakoa - BDB. Bertsolaritzaren datu-basea» bdb.bertsozale.eus (Noiz kontsultatua: 2023-01-31).

## Kanpo loturak

* Datuak: Q115590114
# Jose Ramon Amondarain

Jose Ramon Amondarain Ubarrarlore (Donostia, Gipuzkoa, 1964ko maiatzaren 5a -) gipuzkoar margolaria da. Nazioartean ezaguna da.

## Biografia

Hasieran abstrakzioa landu zuen bere lanetan, eta geroago pinturaren materialtasuna azaltzen saiatu zen, horretarako ekai ezberdinak erabiliz. Bere lanen artean, olioarekin modelatutako objektuak, argazki-paperean eginiko marrazkiak, inpresio digitalak eta abar ageri dira.
Arte Ederretako lizentzia lortu zuen Euskal Herriko Unibertsitatean, margolaritza espezialitatean. Ondoren bere formakuntzarekin Artelekun jarraitu zuen, Donostian. Gero, Berlingo Künstlerhaus Bethanien zentroko ikasketa programan egonaldia egin zuen.
Hainbat aretoetan erakutsi du bere lana, honako hauetan, adibidez: Rekalde Aretoa, Bilbon; Guggenheim Museoa, Bilbon; Patio Herreriano Museoan (Valladolid); CAAM, Las Palmas Kanaria Handikoan; Palais de Beaux-Arts, Bruselan; La Casa Encendida, Madril; Koldo Mitxelena Kulturunean, Donostia; Galdiano Museoan, Madril; Artium, Arte Garaikidearen Euskal Zentro-Museoan, Gasteiz...
Nazioarteko azoketan ere askotan parte hartu du; hona hemen horietako batzuk: ARCO, Madril; ART BASEL, Basilea; ART FORUM BERLIN, Berlin; ART AMSTERDAM, Amsterdam; ART BEIJING, Beijing.
Haren lanak ikusgai daude Gasteizko Artium Museoan eta Madrilgo Reina Sofia Museoan, eta zenbait bildumatan: Bartzelonako La Caixa Fundazioarenean, Madrilgo CA2M zentroarenean, Coruñako Unión Fenosa museoarenean edo Espainiako Bankuarenean.
1993an Endesa Beka lortu zuen; 1999an, Botin Beka, eta 2018-2019an Erromako Espainiako Akademiarena.
Zalantzarik gabe, José Ramón Amondarain euskal artista bikainenetako bat da, baina euskal testuingurutik haratago ere presentzia izan du azken hamarkadetan, pinturaren arloari buruz izan diren nazioarteko eztabaidetan. Artista poliedrikoaren adibide ona da.

## Erakusketak

* 2021ean, Donostian, Kubo-kutxa aretoan, Irudiak astintzea atzer begirako erakusketa egin zen. Komisarioa Francisco San Martin izan zen. Erakusketa hori eskulturan zentratu zen, ziur aski bere lanean gutxien ezagutzen den arloan. 200 pieza baino gehiago erakutsi ziren.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* 1 2 https://www.sala-kubo-aretoa.eus/index.php/component/content/article/33-exposiciones-2021-erakusketak/1036-jramondarain-agitar-las-imagenes

## Kanpo estekak

* Datuak: Q12260728
# Jose Ramon Argoitia

Jose Ramon Argoitia (Shanghai, Txina, 1934ko maiatzaren 2a) euskal herritar aktore bat da. Ekonomilaria da.

## Filmografia
### Zinema

* Soinujolearen semea (2018)
* Errementari (2017)
* Baztan (2011)
* 80 egunean (2010)
* Pájaros de papel (2009)
* Omertá (2007)
* Todos los días son tuyos (2006)
* Le cou de la girafe (2004)
* Planta 4ª (2003)
* Nos miran (2002)
* La voz de su amo (2001)
* Bertzea (2001)

### Telebista

* Altsasu (2020)
* Doctor Mateo (2011)
* Águila Roja (2009)
* Cuenta Atrás (2007)
* Fuera de control (2006)
* Zeru horiek (2006)
* Los Serrano (2006)
* Aquí no hay quien viva (2005)
* El comisario (1999-2008)
* Mi querido Klikowsky (2007-2009)
* Manolito Gafotas (2004)
* Martin (2004)
* Abogados (2001)
* Policías, en el corazón de la calle (2001)
* Periodistas (2000)
* La habitación blanca (2000)
* Entre dos fuegos (1998)
* Médico de familia (1996)
* Goenkale (1994)

### Bikoizketa

* Bola de Dan (1993)
* Lamu (19??)

## Erreferentziak

* ↑ «Azpeitia-Lasao tren zaharrean Olatz Prat abeslariarekin» Euskal Irrati Telebista (Noiz kontsultatua: 2020-05-24).
* Datuak: Q12260731